৯ বছর পর ঢাকায় আবারো বসছে সাফ ফুটবল চ্যাম্পিয়নশিপ। প্রথম দিনেই মাঠ মাতাবেন বাংলাদেশের ফুটবলাররা। তরুণ এবং অভিজ্ঞতার মিশেলেই গড়া হয়েছে স্বাগতিক বাংলাদেশের দল। সদ্য শেষ হওয়া এশিয়ান গেমসের নক আউট পর্বে ওঠায় কিছুটা আত্মবিশ্বাসী লাল সবুজের দলটির ফুটবলাররা। সেই আত্মবিশ্বাসকেই সঙ্গী করেই মাঠে নামতে চান তপু, নাসির, জামাল, মামুনুলরা। প্রত্যাশার চাপ না বাড়িয়ে, উপভোগের মন্ত্রেই ফুটবলারদের উজ্জিবিত করছেন নতুন কোচ জেমি ডে।